Ariš
Ariš () je rod drveta iz porodice Pinaceae. U ovom rodu postoji 10—14 vrsta biljaka od kojih se u Evropi i severnoj Aziji nalazi oko sedam. Fosilna istorija roda je veoma bogata i kazuje da su ariši bili veoma rasprostranjeni tokom čitavog tercijara. Najstariji fosilni nalaz roda je vrsta -{Larix altoborealis}- -{LePage & Basinger}-, česta od sredine eocena.

Najpoznatiji predstavnik ovog roda je evropski ariš (-{Larix europaea}-). Ariši se javljaju u hladnom i umerenom pojasu severne polulopte. Najrasprostranjenije su u Rusiji (tajge) i Kanadi. Ariši su interesantni jer su, iako četinari, listopadne biljke.

Osobine 
Biljke iz ovog roda imaju pravo i visoko stablo, visine od 15 do 50 metara, a izuzetno i do 80 metara. Glavna osobina nosi nepravilno, pršenasto raspoređene grane. Biljke iz ovog roda imaju dve vrste izdanaka: kratke i duge.
Lišće je igličasto i opada svake jeseni. Na dugačkim izdancima lišće je spiralno raspoređeno, a na kratkim skupljeno u čuperke. Ariši poseduju šišarke, koje su okrenute na gore.

Klasifikacija i vrste 

Ranije se rod ariša delio na dve sekcije na osnovu dužine zaštitnih ljuspi (brakteja) u šišarkama: -{sect.}- -{Larix}- je sadržala vrste sa malim i slabo primetnim zažtitnim ljuspama, dok su u -{sect.}- -{Multiserialis}- bile vrste sa dugačkim zaštitnim ljuspama. Genetička istraživanja (-{Gernandt & Liston}- 1999)  nisu podržala ovu podelu, već ukazuju na razlike između vrsta Starog Sveta i vrsta Novog Sveta. Prema njihovim rezultatima, dužine šišarke i zaštitnih ljuspi u njima su prosto adaptacije na klimatske uslove. Po još novijim istraživanjima (Wei and Wang 2003, 2004)  prisutne su tri monofiletske klade unutar roda -{Larix}-: jedna koja obuhvata severnoameričke vrste, jedna koja obuhvata evroazijske vrste sa kratkim zaštitnim ljuspama, i jedna koja obuhvata evroazijske vrste sa dugačkim zaštitnim ljuspama (izuzetak je vrsta -{Larix sibirica}- koja ima kratke ljuspe a nalazi se u kladi sa vrstama dugih ljuspi).

Postoji 10-14 vrsta ariša. One obeležene asteriskom (*) u donjem spisku nisu prihvaćene od svih autora kao posebne vrste.

evroazijske vrste sa kratkim zaštitnim ljuspama u šišarkama
 Evropski ariš (). Planine centralne Evrope.
 -{L. dahurica, L. olgensis}-. Šume istočnog Sibira.
 Japanski ariš (). Planine centralnog Japana.
 -{Larix principis-rupprechtii}-*. Planine severne Kine.
evroazijske vrste sa dugačkim zaštitnim ljuspama u šišarkama
 Kineski ariš (). Planine jugozapadne Kine.
 -{Larix himalaica}-*. Centralni Himalaji.
 -{Larix mastersiana}-. Planine zapadne Kine.
 -{Larix speciosa}-*. Planine jugozapadne Kine.
 Himalajski ariš (). Istočni Himalaji.
 Sibirski ariš (). Zapadni Sibir.
severnoameričke vrste
 -{Larix laricina}-. Šume Severne Amerike.
 -{Larix lyallii}-. Visoke planine na severozapadu SADi jugozapadu Kanade.
 -{Larix occidentalis}-. Niže planine na severozapadu SADi jugozapadu Kanade.

Većina ovih vrsti može se ukrštati u uzgoju; najpoznatiji hibrid je -{Larix × marschlinsii}-, koji je nastao u Švajcarskoj i Škotskoj ukrštanjem ariša koji su uzgajani zajedno.

Izvori

Eksterni linkovi 

 -{Gymnosperm Database - Larix}- 

Pinales
Larix